**Մարզպետի տեղակալ Լևոն Սարգսյանի ելույթը Դիլիջանի համայնքապետարանում  տեղի ունեցած հանդիպում-քննարկմանը 18.03.2017**

 Մարտի 18-ին Տավուշի մարզպետի տեղակալ Լևոն Սարգսյանը մասնակցել է Դիլիջանի համայնքապետարանում  տեղի ունեցած հանդիպում-քննարկմանը, որը նվիրված էր ՅՈՒՆԵՍԿՕ-ի համաշխարհային ցանցում ընդգրկված Դիլիջանի կրթամշակութային  հաստատությունների ունեցած դերին և իրականացվող աշխատանքներին: Մարզպետի տեղակալը ողջունել է հանդիպման մասնակիներին և հանդես եկել ելույթով: Իր խոսքում նա կարևորել է կրթության դերը մարզային զարգացման բոլոր գործընթացներում՝ համառոտ ներկայացնելով մարզի կրթական համակարգը ինչպես նախադպրոցական, այնպես էլ հանրակրթական ու բարձրագույն ուսուցման մակարդակներում: Լևոն Սարգսյանը ողջունել է այն բոլոր նախաձեռնությունները, որոնցով փորձ է արվում երիտասարդության շրջանում ավելի ամրապնդելու կրթության դերակատարությունը քաղաքի զարգացման գործում և այն հանգամանքը, որ իրականացվող ծրագրերն ունեն նաև մշակութային կրթության ուղղվածություն: Մարզպետի տեղակալը այդ ծրագրերը կարևորել է մի քանի տեսանկյունից: Նախ՝ կրթության դերը մեծ է մարզի բոլոր բնագավառների զարգացման գործում, երկրորդ՝ մշակութային կրթությունը կարևոր նշանակություն ունի աղքատության կրճատմանն ուղղված միջոցառումների կազմակերպման գործում և երրորդ՝ կրթական ծրագրերը մեծ օժանդակություն են բնապահպանական խնդիրների լուծման գործում, որը շատ կարևոր նշանակություն ունի հենց Դիլիջանի տարածաշրջանի համար: